**Floarea din fereastră**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Floarea din fereastră

Mi-a răsărit la fereastră

Dintr-o bobiţă-argintie -

Semănată într-o glastră,

O floare suavă albastră

Ce-o privesc cu bucurie.

Zilnic când o controlam

O vedeam cum se ridică,

Cu mult drag, - o vizitam

Şi asupra sa privegheam

Fiind şi fragedă şi mică.

Apa,... - şi-a zilei lumină,

Şi razele dulci de soare

Prin fereastra cristalină,

Au crescut-o a fi deplină

În gingaşa-i... dezvoltare.

Zi de zi, -am tot urmărit

Dezvoltarea ei frumoasă,

Şi-am rămas, aşa uimit

Cum toate-au contribuit

Creşterii, - armonioasă.

Şi-ntr-o bună dimineaţă

Pe-o crenguţă-a apărut

În vârful ei, drept în faţă,

Corola, cu drept la viaţă

Revărsând miros plăcut.

Era floarea, şi albastră!...

Ce cu drag am îngrijit-o,

Punând bobiţa în glastră

La lumina din fereastră,

Şi cu nobleţe-am privit-o.

Astfel omul, la fel creşte

Sub grija lui Dumnezeu!

Zi şi noapte-l ocroteşte,

Şi-ajuns tânăr înfloreşte...

Stadiu-i fiind, la apogeu!

Favius Laurian Duverna

10 septembrie 2013